Document ID: 32000R2857

Komisijos Reglamentas (EB) Nr. 2857/2000
2000 m. gruodžio 27 d.
iš dalies keičiantis Reglamentus (EB) Nr. 1279/98, (EB) Nr. 1128/1999 ir (EB) Nr. 2335/2000 dėl taikomų naujų lengvatų tam tikriems jautienos ir veršienos produktams pagal tam tikras tarifines kvotas
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro jautienos ir veršienos rinkos organizavimo [1], ypač į jo 32 straipsnio 1 dalį,
atsižvelgdama į 2000 m. liepos 31 d. Tarybos reglamentą (EB) Nr. 1727/2000, nustatantį tam tikras lengvatas nustatant Bendrijos tarifines kvotas tam tikriems žemės ūkio produktams ir numatantį tam tikrų žemės ūkio lengvatų, numatytų Europos sutartyje su Vengrija [2], suderinimą, kaip autonominę ir pereinamojo laikotarpio priemonę, ypač į jo 1 straipsnio 3 dalį,
atsižvelgdama į 2000 m. spalio 9 d. Tarybos reglamentą (EB) Nr. 2290/2000, nustatantį tam tikras lengvatas nustatant Bendrijos tarifines kvotas tam tikriems žemės ūkio produktams ir numatantį tam tikrų žemės ūkio lengvatų, numatytų Europos sutartyje su Bulgarija [3], suderinimą, kaip autonominę ir pereinamojo laikotarpio priemonę, ypač į jo 1 straipsnio 3 dalį,
atsižvelgdama į 2000 m. spalio 17 d. Tarybos reglamentą (EB) Nr. 2433/2000, nustatantį tam tikras lengvatas nustatant Bendrijos tarifines kvotas tam tikriems žemės ūkio produktams ir numatantį tam tikrų žemės ūkio lengvatų, numatytų Europos sutartyje su Čekijos Respublika [4], suderinimą, kaip autonominę ir pereinamojo laikotarpio priemonę, ypač į jo 1 straipsnio 3 dalį,
atsižvelgdama į 2000 m. spalio 17 d. Tarybos reglamentą (EB) Nr. 2434/2000, nustatantį tam tikras lengvatas nustatant Bendrijos tarifines kvotas tam tikriems žemės ūkio produktams ir numatantį tam tikrų žemės ūkio lengvatų, numatytų Europos sutartyje su Slovakijos Respublika [5], suderinimą, kaip autonominę ir pereinamojo laikotarpio priemonę, ypač į jo 1 straipsnio 3 dalį,
atsižvelgdama į 2000 m. spalio 17 d. Tarybos reglamentą (EB) Nr. 2435/2000, nustatantį tam tikras lengvatas nustatant Bendrijos tarifines kvotas tam tikriems žemės ūkio produktams ir numatantį tam tikrų žemės ūkio lengvatų, numatytų Europos sutartyje su Rumunija [6], suderinimą, kaip autonominę ir pereinamojo laikotarpio priemonę, ypač į jo 1 straipsnio 3 dalį,
atsižvelgdama į 2000 m. gruodžio 22 d. Tarybos reglamentą (EB) Nr. 2851/2000, nustatantį tam tikras lengvatas nustatant Bendrijos tarifines kvotas tam tikriems žemės ūkio produktams ir numatantį tam tikrų žemės ūkio lengvatų, numatytų Europos sutartyje su Lenkija, suderinimą, kaip autonominę ir pereinamojo laikotarpio priemonę, bei naikinantį Reglamentą (EB) Nr. 3066/95 [7], ypač į jo 1 straipsnio 4 dalį,
kadangi:
(1) Reglamentai (EB) Nr. 1727/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000 numato naujas lengvatas tam tikrų jautienos ir veršienos produktų importui pagal tarifines kvotas, nustatytas Europos sutartimis su Vengrija, Bulgarija, Čekijos Respublika, Slovakija, Rumunija ir Lenkija. Šios naujos lengvatos yra susijusios su produktų rūšimi ir (arba) kokybe ir (arba) lengvatinių muitų norma. Vengrijai, Slovakijai ir Rumunijai jos įsigalioja nuo 2000 m. liepos 1 d., o Lenkijai - nuo 2001 m. sausio 1 d.
(2) Tam, kad būtų galima taikyti naujas lengvatas, būtina pakeisti šiuos Komisijos įgyvendinančius reglamentus:
- 1998 m. birželio 19 d. Komisijos reglamentą (EB) Nr. 1279/98, nustatantį išsamias Tarybos reglamente (EB) Nr. 3066/95 Lenkijos Respublikai, Vengrijos Respublikai, Čekijos Respublikai, Slovakijos Respublikai, Bulgarijos Respublikai ir Rumunijai numatytų jautienos ir veršienos tarifinių kvotų taikymo taisykles [8],
- 1999 m. gegužės 28 d. Komisijos reglamentą (EB) Nr. 1128/1999, nustatantį išsamias veršelių, sveriančių ne daugiau kaip 80 kilogramų, kilusių iš tam tikrų trečiųjų šalių, tarifinės kvotos taikymo taisykles [9],
- 1999 m. birželio 16 d. Komisijos reglamentą (EB) Nr. 1247/1999, nustatantį išsamias gyvų galvijų, sveriančių nuo 80 iki 300 kilogramų ir kilusių iš tam tikrų trečiųjų šalių, tarifinės kvotos taikymo taisykles [10],
- 2000 m. spalio 20 d. Komisijos reglamentą (EB) Nr. 2335/2000, nustatantį kiekių, kurie gali būti leidžiami pagal importo licencijų paraiškas, pateiktas 2000 m. spalio mėnesį, procentą pagal jautienos ir veršienos tarifines kvotas, numatytas Reglamente (EB) Nr. 1279/98, Lenkijos Respublikai, Vengrijos Respublikai, Čekijos Respublikai, Slovakijai, Bulgarijai ir Rumunijai [11].
(3) Sumokėtų importo mokesčių už produktus, išvardytus Reglamento (EB) Nr. 1279/98 I priede ir įvežtus pagal licencijas, galiojusias nuo 2000 m. liepos 1 d., grąžinimui, egzistavusiam iki šio reglamento įsigaliojimo, taikomos 1993 m. liepos 2 d. Komisijos reglamento (EEB) Nr. 2454/93, nustatančio Tarybos reglamento (EEB) Nr. 2913/92, pagal kurį buvo patvirtintas Bendrijos muitinės kodeksas [12], įgyvendinimo taisykles, su paskutiniais pakeitimais, padarytais Reglamentu (EB) Nr. 2787/2000 [13], 878-898 straipsnių nuostatos.
(4) Šiame reglamente numatytos priemonės atitinka Jautienos ir veršienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1279/98 taisomas taip.
1. Pavadinimas keičiamas taip:
"1998 m. birželio 19 d. Komisijos Reglamentas (EB) Nr. 1279/98, nustatantis išsamias jautienos ir veršienos tarifinių kvotų, numatytų Tarybos reglamentuose (EB) Nr. 1727/2000, (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000, taikymo taisykles Vengrijos Respublikai, Bulgarijos Respublikai, Čekijos Respublikai, Slovakijos Respublikai, Rumunijai ir Lenkijos Respublikai"
.
2. 1 straipsnis keičiamas taip:
"1 straipsnis
Importo licencijos turi būti pateiktos importuojant į Bendriją produktus, išvardytus šio reglamento I priede pagal kvotas, nustatytas Reglamentuose (EB) Nr. 1727/2000, (EB) Nr. 2290/2000, (EB) Nr. 2433/2000, (EB) Nr. 2434/2000, (EB) Nr. 2435/2000 ir (EB) Nr. 2851/2000.
Kasmet importuojamų produktų kiekiai pagal minėtus susitarimus ir lengvatinių muitų normos nustatomos šio reglamento I priede."
3. 3 straipsnio 1 dalies c punkto antras papunktis keičiamas taip:
""Produktų grupė". reiškia produktus, kilusius tik iš kurios nors vienos iš I priede išvardytų šalių; produktų grupė apima produktus, atitinkančius KN kodus 0201 ir 0202, arba produktus, atitinkančius KN kodus 16025031, 16025039 ir 16025080, kilusius iš Rumunijos, arba produktus, atitinkančius KN kodą 160250, kilusius iš Lenkijos;".
4. 3 straipsnio 2 dalis keičiama taip:
"2. Nepaisant Reglamento (EB) Nr. 1445/95 5 straipsnio, licencinių paraiškų ir licencijų 16 langelyje rašoma viena iš KN grupių, esančių toje pačioje įtraukoje:
- 0201, 0202,
- 16025031, 16025039, 16025080,
- 160250."
5. I priedas keičiamas šio reglamento priedu.
2 straipsnis
Reglamento (EB) Nr. 1128/1999 2 straipsnio 2 dalis keičiama taip:
"2. 1 dalyje minimam kiekiui muito norma:
- mažinama 80 %, jeigu gyvuliai yra kilę iš Bulgarijos, Čekijos Respublikos, Estijos, Vengrijos, Latvijos, Lietuvos, Rumunijos ir Slovakijos,
- mažinama 90 %, jeigu gyvuliai yra kilę iš Lenkijos."
3 straipsnis
Reglamento (EB) Nr. 1247/1999 1 straipsnio 2 dalis keičiama taip:
"2. 1 dalyje minimam kiekiui muito norma:
- mažinama 80 %, jeigu gyvuliai yra kilę iš Bulgarijos, Čekijos Respublikos, Estijos, Vengrijos, Latvijos, Lietuvos, Rumunijos ir Slovakijos,
- mažinama 90 %, jeigu gyvuliai yra kilę iš Lenkijos."
4 straipsnis
Reglamento (EB) Nr. 2335/2000 1 straipsnio 2 dalis keičiama taip:
"2. Kiekiai, nustatyti Reglamento (EB) Nr. 1279/98 2 straipsnyje minimam laikotarpiui nuo 2001 m. sausio 1 d. iki kovo 31 d., sudaro:
a) jautienai ir veršienai, klasifikuojamai KN kodais 0201 ir 0202:
- 4 651,25 tonas mėsai, kilusiai iš Vengrijos,
- 2 425,00 tonas mėsai, kilusiai iš Čekijos Respublikos,
- 2 625,00 tonas mėsai, kilusiai iš Slovakijos,
- 187,50 tonas mėsai, kilusiai iš Bulgarijos;
b) 5000 tonų jautienai ir veršienai, klasifikuojamai KN kodais 0201 ir 0202, kilusiai iš Lenkijos, arba 2 336,448 tonos apdorotiems produktams, klasifikuojamiems KN kodu 160250 ir kilusiems iš Lenkijos;
c) 1850 tonų jautienos ir veršienos produktams, klasifikuojamiems KN kodais 0201, 0202, 16025031, 16025039 ir 16025080 ir kilusiems iš Rumunijos."
5 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jautienos ir veršienos produktų, kilusių iš Bulgarijos, Čekijos Respublikos, Vengrijos, Rumunijos ir Slovakijos, importui 1 straipsnis taikomas nuo 2000 m. liepos 1 d. Iš Lenkijos kilusių jautienos ir veršienos produktų importui 1 straipsnis taikomas nuo 2001 m. sausio 1 d.
2, 3 ir 4 straipsniai taikomi nuo 2001 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gruodžio 27 d.

Labels: 3
17
18
6